b'\n_START_ARTICLE_\nHromada\n_START_SECTION_\nHist\xc3\xb2ria\n_START_PARAGRAPH_\nFou creat el 1994 per Oleksandr Turtx\xc3\xadnov i Pavlo Lazarenko, ex primer ministre d\'Ucra\xc3\xafna. A les eleccions al Parlament d\'Ucra\xc3\xafna de 1998 va obtenir 24 escons al Parlament d\'Ucra\xc3\xafna (Rada Suprema) gr\xc3\xa0cies als bons resultats a la prov\xc3\xadncia de Dnipropetrovsk._NEWLINE_Quan Lazarenko van fugir als Estats Units la primavera de 1999 per a evitar les investigacions per malversaci\xc3\xb3 de fons els membres de les diferents faccions van deixar el partit per unir-se a altres faccions parlament\xc3\xa0ries, entre ells la futura primera ministra d\'Ucra\xc3\xafna I\xc3\xbalia Timoixenko, qui va crear la Uni\xc3\xb3 Panucra\xc3\xafnesa "P\xc3\xa0tria"_NEWLINE_La facci\xc3\xb3 Hromada es va dissoldre al Parlament d\'Ucra\xc3\xafna el 29 de febrer de 2000 perqu\xc3\xa8 no estava en condicions de complir el requisit m\xc3\xadnim de catorze membres.\n_START_SECTION_\nBloc Lazarenko\n_START_PARAGRAPH_\nA les eleccions al Parlament d\'Ucra\xc3\xafna de 2006 Hromada va participar en el "Bloc Lazarenko" (format per Hromada, Uni\xc3\xb3 Socialdem\xc3\xb2crata i el Partit Socialdem\xc3\xb2crata d\'Ucra\xc3\xafna), per\xc3\xb2 nom\xc3\xa9s va rebre 76.950 vot, un 0,30%, de manera que no entraren al Parlament. Nogensmenys van obtenir el tercer lloc al Consell de la Prov\xc3\xadncia de Dnipropetrovsk on Ivan Lazarenko, germ\xc3\xa0 de Pavlo, n\'\xc3\xa9s vicepresident._NEWLINE_A les eleccions al Parlament d\'Ucra\xc3\xafna de 2007 el partit no va participar pel fet que la Comissi\xc3\xb3 Electoral Central d\'Ucra\xc3\xafna es va negar a inscriure als candidats de Hromada com a candidats perqu\xc3\xa8 no va notificar a la Comissi\xc3\xb3 Electoral Central la veritable data del seu Congr\xc3\xa9s. El partit t\xc3\xa9 previst participar en les futures eleccions en un bloc electoral amb la Uni\xc3\xb3 Socialdemocrata, que tampoc no va participar en les eleccions de 2007.'